stanford-oval/wikipedia huggingface dataset:
Don King
Elämä > Uran alku

Ennen nyrkkeilyn pariin siirtymistään yliopisto-opintonsa kesken jättänyt King toimi Clevelandissa laittomana vedonvälittäjänä. Vuonna 1954 hän tappoi miehen, joka yritti ryöstää yhden hänen pelipaikoistaan. Oikeus katsoi tapauksen itsepuolustukseksi ja säästi Kingin vankeusrangaistukselta. 13 vuotta tämän jälkeen hänet tuomittiin vankeuteen toisen asteen murhasta. Rikosnimeke muutettiin myöhemmin tapoksi ja King istui 3 vuoden ja 11 kuukauden vankeusrangaistuksen.
Nyrkkeilypromoottorina toimimisen King aloitti kotikaupungissaan Clevelandissa. Saatuaan Muhammad Alin hyväntekeväisyysotteluun paikallisen sairaalan hyväksi laulaja Lloyd Princen avustuksella, lähti hänen uransa voimakkaaseen nousuun.lähde? Kingillä ei kuitenkaan ollut liiemmin kokemusta nyrkkeilymaailmasta, minkä johdosta hän ryhtyi yhteistyöhön kokeneemman Don Elbaumin kanssa.lähde?
Elämä > Rumble in the Jungle ja Thrilla in Manila

Kingin ensimmäinen suuri ottelu oli George Foremanin ja Ken Nortonin välisen raskaansarjan maailmanmestaruusottelun järjestäminen vuonna 1973. Hänen läpimurtonsa suurien otteluiden järjestäjänä oli kuitenkin Foremanin ja Muhammad Alin välillä käyty raskaansarjan maailmanmestaruusottelu, joka tunnetaan nimellä Rumble in the Jungle. King lupasi molemmille ottelijoille ennätykselliset viisi miljoonaa dollaria (urheiluhistorian suurin yksittäinen palkkio siihen asti), mikäli he suostuisivat otteluun. Koska Kingillä ei kuitenkaan ollut kyseistä summaa, joutui hän turvautumaan ulkopuoliseen rahoittajaan taatakseen ottelijoiden palkkiot. Zairen presidentti Mobutu Sese Seko suostui takaamaan ottelun rahoituksen sillä ehdolla, että kamppailu käytäisiin hänen maassaan. Zairen johtajan lopullinen panos ottelun järjestämiseen oli 11,4 miljoonaa dollaria.
Vuonna 1975 vastaavanlainen suurtapahtuma oli Alin ja Joe Frazierin kohtaaminen Filippiinien Manilassa, Thrilla in Manila. Alin ottelupalkkio oli 4,5 miljoonaa ja Frazierin 3,5 miljoonaa dollaria. Ottelupaikaksi promoottori Don King harkitsi pitkään Egyptin Kairossa sijainnutta Nasser-stadionia, mutta lopulta kamppailu päätettiin käydä Filippiineillä Manilassa Araneta Coliseumilla. Maan presidentti Ferdinand Marcos oli kampanjoinut merkittävästi ottelun puolesta, koska halusi kääntää huomion pois maansa sisäisestä kuohunnasta. Kun presidentin vaimolta Imelda Marcosilta kysyttiin vuosia myöhemmin, oliko Ferdinand Marcos maksanut lahjuksia ottelun saamiseksi maahansa, hän totesi väitteen perättömäksi.
Elämä > Myöhempi ura

Suuren mittakaavan otteluiden järjestämisen lisäksi King kokosi 1970-luvulla oman tallinsa nimiin nimekkään joukon tuon ajan huippunyrkkeilijöitä kuten Larry Holmes, Wilfred Benitez, Roberto Duran, Salvador Sanchez, Wilfredo Gómez ja Alexis Arguello. Seuraavina vuosikymmeninä hänen haaviinsa tarttui lisää aikojensa ehdottomia huippunimiä kuten Mike Tyson, Evander Holyfield, Julio César Chávez, Aaron Pryor, Bernard Hopkins, Ricardo Lopez, Felix Trinidad, Terry Norris, Carlos Zarate, Azumah Nelson, Andrzej Gołota, Mike McCallum ja Meldrick Taylor.
Aiheesta muualla

Wikimedia Commonsissa on kuvia tai muita tiedostoja aiheesta .
Don King Promotions
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Yhdysvallat  Tšekki 
Muut:  SNAC  IdRef
Kinografen

Kinografen oli vuonna 1906 perustettu tanskalainen elokuvayhtiö.
Alexander Christianin ja Peter Elfeltin perustama Kinografen omisti samannimisen elokuvateatterin ja harjoitti elokuvien vuokrausta. Se aloitti elokuvien tuotannon vuonna 1910 ja sai kansainvälistä menestystä Neljällä paholaisella vuonna 1911. Oman studion rakentaneen yhtiön pääohjaajana työskenteli sensaatiomaisiin melodraamoihin erikoistunut Einar Zangenberg.
Kinografenin elokuvatuotanto päättyi vuoden 1918 tienoilla, minkä jälkeen se toimi levitysyhtiönä. Nordisk Films osti saksalaisen UFA:n haltuun joutuneen yhtiön vuonna 1922.
Aiheesta muualla

Kinografen Internet Movie Databasessa (englanniksi)
Luettelo power metal -yhtyeistä

Tämä on luettelo yhtyeistä, jotka esittävät tai ovat esittäneet jossain uransa vaiheessa power metalia.
Luettelo kotimaan mukaan

| 0 | 1 | 2 |
| --- | --- | --- |
|  Argentiina Beto Vazquez Infinity  Kyrie Eleison Australia Black Majesty  Tyrant  Vanishing Point Brasilia André Matos  Angra  Aquaria  Eterna  Shaaman Espanja Atland  Avalanch  Dark Moor  DarkSun  Delirion  Dreamaker  Elderdawn  FallenHall  Opera Magna  Phoenix Rising  Tierra Santa  Vhäldemar  Warcry Iso-Britannia Alestorm  DragonForce  Power Quest  Raven Italia Derdian  Domine  Eldritch  Elvenking  Highlord  Kaledon  Labyrinth  Luca Turilli  Mastercastle  Rhapsody of Fire  Secret Sphere  Skylark  Spellblast  Thy Majestie  White Skull Itävalta Edenbridge  Serenity Japani Concerto Moon  Galneryus  Versailles Philharmonic Quintet Kanada 3 Inches of Blood  Anvil  Exciter Norja Conception  Highland Glory  Jørn Lande  Keldian  Pagan's Mind Kreikka Firewind Ranska Heavenly  Manigance Romania Magica  |  Ruotsi Abstrakt Algebra  Axenstar  Bloodbound  Cryonic Temple  Crystal Eyes  Divine Sin  Dragonland  Dream Evil  Evergrey  Falconer  Freternia  HammerFall  Lost Horizon  Narnia  Nocturnal Rites  Sabaton  Saint Deamon  Steel Attack  Supreme Majesty  Yngwie Malmsteen  Zonata Saksa Accept  Angel Dust  At Vance  Avantasia  Axxis  Black Destiny  Blind Guardian  Brainstorm  Dawn of Destiny  Demons & Wizards  Domain  Edguy  Freedom Call  Gamma Ray  Grave Digger  Headhunter  Helloween  Insania  Iron Savior  Krypteria  Majesty  Masterplan  Metalium  Mob Rules  Orden Ogan  Powerwolf  Primal Fear  Rage  Running Wild  Sacred Steel  Seventh Avenue  Silent Force  Steel Attack  Stormwarrior  Symphorce  Unisonic  Vanden Plas  Warlock  Wizard Suomi Altaria  Amberian Dawn  Battle Beast  Battlelore  Beast In Black  Cadacross  Cain’s Offering  Cardiant  Celesty  Constantine  Dreamtale  Elias Viljanen  Excalion  Force Majeure  Furthest Shore  Heavy Metal Perse  KenZiner  Kiuas  Kotipelto  Leverage  Machine Men  Nightwish  Olympos Mons  Revolution Renaissance  Sethian  Shear  Sinergy  Sonata Arctica  Statue  Stratovarius  Sturm Und Drang  Teräsbetoni  Thunderstone  Timo Tolkki's Avalon  Twilight Guardians  Twilightning  Ultimatium  Warmen  Villieläin  Wintersun  |  Tanska Iron Fire  King Diamond  Mercenary  Mercyful Fate  Pyramaze  Royal Hunt  Wuthering Heights Turkki Pentagram Unkari DemonLord Yhdysvallat Agent Steel  Anthrax (varhaistuotanto)  Armored Saint  Cellador  Circle II Circle  Cirith Ungol  Crimson Glory  Dio  Fates Warning (alkutuotanto)  Heir Apparent  Helstar  HolyHell  Iced Earth  Impellitteri  Jag Panzer  Kamelot  Lizzy Borden  Manilla Road  Manowar  Metal Church  Metallica (varhaistuotanto)  Mutiny Within  Nevermore  Nitro  Overkill  Pantera (alkutuotanto)  Queensrÿche (alkutuotanto)  Riot  Savatage (alkutuotanto)  Shatter Messiah  Symphony X  Theocracy  Thrust  Vicious Rumors  Virgin Steele  Warlord  Zandelle Ukraina Conquest Venäjä Arda  Epidemija Monikansalliset yhtyeet Amaranthe  Beautiful Sin  Dionysus  Divinefire  Ride the Sky  Symfonia  |
Kimon

| Kimon> Κίμων |
| --- | --- |
 Kimonin rintakuva Lárnakassa (antiikin Kition) Kyproksella.
Henkilötiedot
Syntynyt: n. 510 eaa. Ateena
Kuollut: 450 eaa. Kition, Kypros
Vanhemmat:  Miltiades nuorempi ja Hegesipyle
Puoliso:  Isodike
Lapset:  mm. Miltiades nuorin
Kimon (m.kreik. Κίμων, Kimōn, lat. Cimon; n. 510–450 eaa.) oli antiikin kreikkalainen valtiomies ja sotapäällikkö, joka oli kotoisin Ateenasta. Hän oli juhlittu sotasankari, joka toimi Ateenan laivaston komentajana ja saavutti suuren voiton Eurymedonin taistelussa vuonna 466 eaa. Kimonista tuli merkittävimpiä poliittisia toimijoita 400-luvun eaa. puolivälin Ateenassa, ja hän oli luomassa Ateenan merimahtia persialaissotien jälkeen. Kimon kuoli piirittäessään Kitionia Kyproksella vuonna 450 eaa.
Elämä > Antiikin lähteet

Kimonin elämää koskevat tiedot ovat peräisin useasta hajanaisesta lähteestä. Herodotos mainitsee vain Kimonin maksaneen isänsä sakot ja valloittaneen Eionin Traakiassa. Thukydides, joka oli Kimonille sukua, taas mainitsee lähinnä Eurymedonin taistelun, sotaretken Spartan avuksi sekä Kimonin kuoleman, mutta kuvaa kyseistä aikakautta hyvin tiiviisti. Laajin antiikin aikainen lähde on Plutarkhoksen teoksessa Kuuluisien miesten elämäkertoja oleva elämäkerta, joka perustuu Thukydideen kuvaukseen ja täydentää sitä muilla lähteillä, kuten historioitsijat Theopompos, Eforos, Ion Khioslainen, Stesimbrotos ja Kallisthenes, näytelmäkirjailijat Aristofanes, Eupolis, Kratinos ja Melanthios, sekä Fanodemos, Diodoros Periegetes, Gorgias, Nausikrates, Aristoteles ja Kritias. Myös Cornelius Nepos kirjoitti Kimonin elämästä teoksessaan Kuuluisia miehiä.
Elämä > Nuoruus ja perhe

Kimon oli Kimon Koalemoksen pojanpoika ja Miltiades nuoremman ja Hegesipylen poika. Miltiadeen kuoltua vankilassa vuonna 489 eaa. Kimon otti isänsä paikan vankilassa, jotta ruumis saatiin haudattua, siihen saakka, että Miltiadeelle määrätty suuri 50 talentin sakko voitaisiin maksaa. Sakon maksoi lopulta Kallias II mennessään naimisiin Kimonin siskon tai sisarpuolen Elpiniken kanssa. Eräät antiikin lähteet kertovat, että Kimon olisi itse ollut ennen tätä naimisissa siskonsa kanssa, mutta tämä on kyseenalaista.
Myöhemmin Kimonin vaimo oli alkmaionidien sukuun kuulunut Megakles IV:n pojan ja Perikleen serkun Euryptolemos I:n tytär Isodike. Hänellä kerrotaan olleen jossakin vaiheessa myös arkadialainen vaimo. Kimon jätti jälkeensä kolme poikaa, joiden nimet olivat Lakedaimonios, Eleos ja Thessalos. Toiset lähteet mainitsevat vielä kolme poikaa lisää, nimiltään Miltiades, Kimon ja Peisianaks.
Kimon sai ensimmäisen kerran julkista huomiota ja ihailua, kun persialaiset lähestyivät Ateenaa vuonna 480 eaa. ja ateenalaiset hylkäsivät kaupunkinsa Themistokleen kehotuksesta ja nousivat laivoihin. Tuolloin Kimonin kerrotaan muiden surressa johtaneen joukon nuorukaisia Akropoliille uhraamaan Athenelle suitsensa uhrilahjaksi, ilmaisten teollaan, etteivät ateenalaiset nyt enää turvautuneet hevostensa nopeuteen. Sitten hän sieppasi kukkulalla riippuneista kilvistä yhden ja riensi satamaan, jonne moni seurasi häntä innostuen hänen esimerkistään. Tämän jälkeen hän osoitti suurta urhoollisuutta Salamiin taistelussa.
Plutarkhoksen mukaan Kimon ja Themistokles olisivat kerran kilpailleet Olympian kisojen aikaan siitä, kumpi järjesti hienompia juhlia, mutta kertomusta on epäilty.
Aiheesta muualla

Kuvia tai muita tiedostoja aiheesta Kimon Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST 2  ISNI  VIAF 2  3  4  5  WorldCat 
Kansalliset:  Espanja  Ranska  BnF data  Saksa  Israel  Yhdysvallat  Ruotsi  Tšekki  Kreikka  Kroatia  Alankomaat  Puola 
Henkilöt:  Deutsche Biographie  DDB 
Muut:  IdRef 
Kimon ateenalaisten suosiossa. Kirjankuvitusta vuodelta 1900.
Kimonin nimen (ΚΙΜΟΝ ΜΙΛΤΙΑΔΟ, Kimon Miltiado, ”Kimon Miltiadeen poika”) sisältävä ostrakismiäänestyksessä käytetty ostrakon.
Kineettinen kaasuteoria

Kineettinen kaasuteoria selittää kaasujen makroskooppisia ominaisuuksia, kuten painetta, lämpötilaa tai tilavuutta rakenneosasten liikkeen ja rakenteen avulla. Isaac Newton ja John Dalton kuvittelivat kaasujen koostuvan paikallaan olevista hiukkasista, ja että niiden paine johtuu hiukkasten keskinäisistä hylkimisvoimista. Kineettinen kaasuteoria lähestyy tilannetta päinvastaisesta suunnasta: teorian mukaan kaasu koostuu jatkuvassa liikkeessä olevista hiukkasista, ja kaasun paine johtuu rakenneosasten törmäyksistä toisiinsa ja astian seinämiin. Teorian mukaan partikkeleiden välillä vaikuttaa voima vain törmäyshetkellä.
Kineettinen kaasuteoria pohjautuu ns. ideaalikaasuun, joka on matemaattinen malli kaikista kaasuista.
Kineettisen kaasuteorian postulaatit

Kaasut koostuvat pienistä, pistemäisistä rakenneosasista, joita ovat atomit ja molekyylit. Niiden läpimitta on paljon pienempi kuin niiden keskimääräinen välimatka, joten tilanyhtälöä johdattaessa rakenneosasten tilavuus voidaan olettaa nollaksi.
Rakenneosaset ovat jatkuvassa satunnaisessa liikkeessä, joka on nopeaa ja suoraviivaista. Rakenneosasten keskimääräinen liike-energia riippuu lämpötilasta: mitä suurempi lämpötila, sitä nopeammin molekyylit liikkuvat.
Rakenneosaset törmäilevät toisiinsa ja astian seiniin. Törmäykset ovat täysin kimmoisia ja noudattavat mekaniikan peruslakeja. Mikään liikesuunta ei ole erikoisasemassa. Rakenneosasten yhteinen liikemäärä ja liike-energia säilyvät törmäyksissä.
Rakenneosaset eivät vuorovaikuta toistensa kanssa muutoin kuin törmätessään.
Kaasun käytettävissä oleva tilavuus on paljon suurempi kuin kaasun rakenneosasten tilavuus.
Historia

Sveitsiläinen fyysikko, Daniel Bernoulli, julkaisi vuonna 1738 teoksen nimeltä Hydrodynamica, joka oli pohja kineettisen kaasuteorian synnylle.  Bernoullin mukaan kaasut koostuvat pienistä hiukkasista, jotka ovat koko ajan liikkeessä sekä törmäilevät jatkuvasti toisiinsa. Bernoullin mukaan kaasujen paine johtuu juuri rakenneosasten keskinäisistä törmäyksistä sekä törmäyksistä astian seinämiin, ja lämpötila johtuu vastaavasti rakenneosasten värähtelystä. Bernoullin teoriaa ei hyväksytty suoraan, osaksi koska energiaperiaatetta ei ollut vielä keksitty eikä tuon ajan fyysikoille ei ollut täysin selvää, miten rakenneosasten törmäykset voisivat olla täysin kimmoisia.
Englantilainen John Herapath paranteli Bernoullin kehittämää teoriaa vuonna 1821. Myöhemmin teoriaa parantelivat mm. Rudolf Clausius, James Clerk Maxwell ja Albert Einstein.
Paine

Kineettisen kaasuteorian mukaan kaasun paine on sitä suurempi, mitä enemmän systeemissä tapahtuu törmäyksiä. Astiassa, jonka tilavuus on V, on N kappaletta hiukkasia, joiden massa on m. Kun hiukkanen törmää seinään kohtisuoraan x-akselin suuntaisesti ja kimpoaa vastakkaiseen suuntaan samalla nopeudella, sen liikemäärän muutos eli seinään kohdistuva impulssi on
jossa vx on hiukkasen alkuperäinen nopeus.
Hiukkasen kahden peräkkäisen, samaan seinään kohdistuvan törmäyksen välinen aika on 2l/vx, missä l on astian pituus. Astian pituuden mittainen matka kestää 1/vx, mutta samaan seinään se törmää vasta kuljettuaan tämän matkan edestakaisin, jolloin väliaika on:
tällöin hiukkasen kohdistama voima seinään on törmäyksen aiheuttaman liikemäärän pienenemisen ja kuluneen ajan osamäärä:
joten astian seinään kohdistuva kokonaisvoima on kaikkien astiassa olevien partikkeleiden aiheuttamien voimien summa:
Ja jokaisen hiukkasen nopeuden neliö on kaikkien akseleiden nopeuden neliöiden summa:
Nyt siis saadaan kokonaisvoima, joka vaikuttaa kappaleen jokaiseen seinämään jokaisesta suunnasta:
Yksinkertaisuuden vuoksi oletetaan, että kaasu on kuutiomaisessa säiliössä. Kun siinä on suuri määrä hiukkasia, jotka törmäilevät moneen eri suuntaan, ne kohdistavat säiliön jokaiseen seinään yhtä suuren voiman:
on voima, joka kohdistuu jokaiseen seinään erikseen. Jaettava voidaan ilmoittaa myös muodossa  {\frac {1}{N}}\sum _{j}v_{j}^{2}, ja nopeuden neliö taas voidaan ilmoittaa muodossa  v_{rms}^{2} jossa  v_{rms} on partikkeleiden nopeuden neliöllinen keskiarvo. Näin ollen voima voidaan vastaavasti ilmoittaa muodossa:
Paineen tiedetään olevan voima, joka kohdistuu tietylle pinta-alalle, joten kaasun paine on:
A on astian seinän pinta-ala, johon voima kohdistuu. Koska säiliön tilavuuden tiedetään olevan pinta-alan ja korkeuden tulo, voidaan kaava kirjoittaa muodossa:
Nm tarkoittaa kaasun kokonaismassaa ja V tilavuutta. Näiden tekijöiden osamäärä on tiheys, joka ilmoitetaan ρ, joten uudeksi lausekkeeksi saadaan:
Aiheesta muualla

Kaasuteorioiden varhaiset vaiheet (englanniksi)
Termodynamiikka (Arkistoitu – Internet Archive)(englanniksi)
Temperature and Pressure of an Ideal Gas: The Equation of State[vanhentunut linkki] Project PHYSNET:ssä (englanniksi)
Johdatus (Arkistoitu – Internet Archive) kineettiseen kaasuteoriaan (englanniksi)
Java animation (Arkistoitu – Internet Archive) Arkansasin yliopiston tekemä animaatio kineettisestä kaasuteoriasta (englanniksi)
Flowchart (englanniksi)
Interactive Java Applets (Arkistoitu – Internet Archive) (englanniksi)
Molecular kinetic theory fundamentals (Arkistoitu – Internet Archive) (englanniksi)
King George V -luokka (1911)

| King George V -luokka |
| --- | --- |
 HMS Centurion, King George V -luokan taistelulaiva

Tekniset tiedot
Uppouma:  22 400 t
Pituus:  182 m
Leveys:  27 m
Syväys:  8,5 m
Koneteho:  31 000 shp
Nopeus:  21 solmua
Aseistus
Meritorjunta:  10 × BL 13,5 tuuman Mk V -tykkiä 16 × BL 4 tuuman Mk VII -tykkiä 4 × 3 naulan  tykkiä 3 × 21" torpedoputkea
King George V -luokka oli Britannian kuninkaallisen laivaston taistelulaivaluokka, johon kuului neljä dreadnoughtia. Luokka seurasi Orion-luokkaa, jota se hieman suurempana muistuttaa.
Aseistus

King George V -luokan pääaseina oli kymmenen 13,5 tuuman Mk V tykkiä samoin kuin edeltävässä Orion-luokassa, mutta ampumatarvikkeet oli uusittu. Kranaatin paino oli kasvanut 1 400 paunaan 1 250 paunasta.
Apuaseina oli 16 BL 4 tuuman Mk VII -tykkiä, joiden sijoittelu oli uusittu, jotta tulta voitaisiin keskittää etusektoriin. Muina aseina olivat neljä kolminaulaista ja kolme 21 tuuman torpedoputkea.
Panssarointi ja kansirakenteet

Panssaroinnin jakaumaa oli muutettu. Vedenalaista suojaa oli lisätty, vaikka suoja ei ollutkaan riittävä. Kylkien panssarointi oli 8–12 tuumaa ja kannen 1–4 tuumaa. Tykkitornien suoja oli 11 tuumaa ja apuaseiden suojana 3–10 tuumaa.
Masto oli siirretty myös savupiipun etupuolelle. Aluksen kansirakenteita muokattiin ensimmäisen maailmansodan kuluessa, esimerkiksi lisättiin lentoonlähtörampit lentokoneille.
Voimanlähde

Aluksen voimanlähteenä neljä turbiinia, joissa 18 kattilaa. Koneiden turvin päästiin 21 solmun nopeuteen.
Luettelo Rooman provinsseista Juliusten-Claudiusten hallituskauden lopulla

Rooman valtakunnan provinssit Juliusten-Claudiusten hallituskauden lopulla vuonna 68 jaa. olivat:
| Provinssi | Käskynhaltijan titteli | Käskynhaltijan arvo |
| --- | --- | --- |
| Achaea | prokonsuli | preettori |
| Aegyptus | prefekti | eques |
| Africa proconsularis | prokonsuli | konsuli |
| Alpes Cottiae | prokuraattori | eques |
| Alpes maritimae | prokuraattori | eques |
| Alpes Poeninae | prokuraattori | eques |
| Asia | prokonsuli | konsuli |
| Bithynia et Pontus | prokonsuli | preettori |
| Britannia | legati Augusti pro praetore | konsuli |
| Cappadocia | legati Augusti pro praetore | preettori |
| Creta et Cyrene | prokonsuli | preettori |
| Cyprus | prokonsuli | preettori |
| Dalmatia | legati Augusti pro praetore | konsuli |
| Galatia | legati Augusti pro praetore | preettori |
| Gallia Aquitania | legati Augusti pro praetore | preettori |
| Gallia Belgica | legati Augusti pro praetore | preettori |
| Gallia Lugdunensis | legati Augusti pro praetore | preettori |
| Gallia Narbonensis | prokonsuli | preettori |
| Germania inferior | legati Augusti pro praetore | konsuli |
| Germania superior | legati Augusti pro praetore | konsuli |
| Hispania Baetica | prokonsuli | preettori |
| Hispania Tarraconensis | legati Augusti pro praetore | konsuli |
| Illyricum inferius | legati Augusti pro praetore |  ? |
| Illyricum superius | legati Augusti pro praetore |  ? |
| Judaea | prokuraattori | eques |
| Lusitania | legati Augusti pro praetore | preettori |
| Lycia et Pamphylia | legati Augusti pro praetore | preettori |
| Macedonia | prokonsuli | preettori |
| Mauretania Caesariensis | prokuraattori | eques |
| Mauretania Tingitana | prokuraattori | eques |
| Moesia | legati Augusti pro praetore | konsuli |
| Noricum | prokuraattori | eques |
| Numidia | legati Augusti pro praetore | preettori |
| Raetia | prokuraattori | eques |
| Sardinia et Corsica | prokonsuli | preettori |
| Sicilia | prokonsuli | preettori |
| Syria | legati Augusti pro praetore | konsuli |
| Thracia | prokuraattori | eques |
Viktor Kingissepp

| Viktor Kingissepp |
| --- | --- |

Henkilötiedot
Syntynyt: 12. maaliskuuta 1888 Kaarma
Kuollut: 4. toukokuuta 1922 Tallinna
Poliitikko
Puolue:  Bolševikit Viron kommunistinen puolue
Viktor Kingissepp (12. maaliskuuta 1888 Kaarma – 4. toukokuuta 1922 Tallinna) oli virolainen bolševikki. Kingissepp oli järjestämässä bolševikkien toimintaa Virossa ja hän johti Vironmaan sotilaallista vallankumouskomiteaa lokakuun vallankumouksen jälkeen. Saksan keisarikunta miehitti Viron vain jonkin aikaa myöhemmin ja maan vetäytyessä Neuvosto-Venäjän ja Viron hallituksen välille syttyi Viron vapaussota, jonka aikana Kingissepp tuki puna-armeijaa ja toimi Viron työväenkommuunin toiminnassa. Sota päättyi Tarton rauhaan ja Viron itsenäisyyteen, minkä jälkeen Kingissepp kuului vuonna 1920 perustetun maan alla toimineen Viron kommunistisen puolueen johtoon. Viranomaiset ottivat Kingisseppin kiinni 3. toukokuuta 1922 ja hänet teloitettiin sotaoikeuden jälkeen 4. toukokuuta.
Kuolemansa jälkeen Kingissepp tuli etenkin Neuvostoliiton propagandassa tunnetuksi kommunistisen liikkeen marttyyrinä.
Elämäkerta > Nuoruus

Viktor Kingissepp syntyi silloisessa Kaarma-Suuren kunnassa Saarenmaalla 12. maaliskuuta 1888. Kingissepp oli mukana ottamassa osaa Venäjän vuoden 1905 vallankumoukseen ja vuosien 1906 ja 1911 välillä hän opiskeli lakia Pietarin yliopistossa. Kingissep oli aktiivinen Venäjän sosiaalidemokraattisen työväenpuolueen bolševikkien toiminnassa vuodesta 1906 lähtien. Hän oli mukana perustamassa bolševikkilehteä Kiir ja julkaisi kirjoituksiaan myös Pravdassa. Vuosien 1914 ja 1916 välillä Kingissepp toimi Tverin ja Kazanin välillä, mistä hän palasi Pietariin keisarin kukistuttua helmikuun vallankumouksessa vuonna 1917. Kesäkuussa samana vuonna Kingissepp lähetettiin Tallinnaan tehtävänään järjestää bolševikkien toiminta Virossa.
Elämäkerta > Lokakuun vallankumous

Bolševikkien vaikutusvalta oli kasvanut Virossa menševikkien ja sosialistivallankumouksellisten kustannuksella. Bolševikeista tuli enemmistö lokakuun puolivälillä pidetyssä yleisvirolaisessa neuvostokongressissa, minkä lisäksi he olivat aiemmin loppukesästä järjestetyissä kunnallisvaaleissa saaneet 35 % äänistä. Lokakuussa tilanne venäjällä kärjistyi Lokakuun vallankumoukseksi, jonka organisoi Lev Trotskin johtama sotilaallinen vallankumouskomitea ja joka nosti valtaan Vladimir Leninin johtaman kanankomissaarien neuvoston. Venäjän esimerkin mukaan 22. lokakuuta Virossa perustettiin 22. lokakuuta Vironmaan sotilaallinen vallankumouskomitea johtajinaan Kingissepp ja venäläinen Ivan Rabtšinski. 27. lokakuuta Kingissepp ilmoitti kuvernementinkomissaari Jaan Poskalle ottavansa vallan. minkä jälkeen valta Virossa oli nyt Kingisseppillä ja neuvostojen toimeenpanevan komitean johtaja Jaan Anveltilla. Viron bolševikit päättivät järjestää Viron perustavan kokouksen vaalit tammikuussa 1918 uskoen Viroin yhteiskunnan proletarisoituneen niin, että voitto olisi taattu. Tammikuun puolivälillä bolševikit julkaisivat Anveltin laatiman Viron työväenkommuunin esisuunnitelman, jonka mukaan Virosta oli tarkoitus tulla Venäjän neuvostotasavallan autonominen osa. Bolševikkien äänisaalis oli 21.–22. tammikuuta järjestetyssä äänestyksessä lopulta kuitenkin vain 37,1 %. Viron itsenäistymistä kannattaneet puolueet saivat äänienemmistön, vaikka bolševikit keskeyttivätkin ääntenlaskennan 27. tammikuuta tajuttuaan jääneensä tappiolle. 19. helmikuuta Viron maapäivät delegoi päätäntävallan kolmihenkiselle Viron pelastuskomitealle, joka antoi Viron itsenäisyysjulkistuksen 24. helmikuuta. Kuitenkin jo seuraavana päivänä Saksan joukot etenivät Tallinnaan.